CELEX: 22011D0093
Language: fi
Date: 2011-07-20 00:00:00
Title: ETA:n sekakomitean päätös N:o 93/2011, annettu 20 päivänä heinäkuuta 2011 , ETA-sopimuksen liitteen XX (Ympäristö) muuttamisesta

6.10.2011   
            
            
               FI
            
            
               Euroopan unionin virallinen lehti
            
            
               L 262/65
            
         ETA:n SEKAKOMITEAN PÄÄTÖS
   N:o 93/2011,
   annettu 20 päivänä heinäkuuta 2011,
   ETA-sopimuksen liitteen XX (Ympäristö) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XX muutettiin 1 päivänä heinäkuuta 2011 annetulla ETA:n sekakomitean päätöksellä N:o 87/2011 (1).
            
         
               (2)
            
            
               Päästöoikeuksien kaupan järjestelmän toteuttamisesta yhteisössä annetun direktiivin 2003/87/EY 3 e artiklan 3 kohdan a–d alakohdassa tarkoitetusta koko unionia koskevasta päästöoikeuksien kokonaismäärästä 30 päivänä kesäkuuta 2011 annettu komission päätös 2011/389/EU (2) olisi otettava osaksi sopimusta.
            
         
               (3)
            
            
               Sopimuksen liitteessä XX olevassa 21al kohdassa (Euroopan parlamentin ja neuvoston direktiivi 2003/87/EY) olevan be mukautuksen 1 alakohdan mukaisesti EFTAn valvontaviranomainen on toimittanut EFTA-maiden sisäisiä ja välisiä lentoja sekä EFTA-maiden ja kolmansien maiden välisiä lentoja koskevat päästöoikeuksien kokonaismäärän, huutokaupattavien päästöoikeuksien määrän, erityisvarannon päästöoikeuksien määrän ja maksuttomien päästöoikeuksien määrän. Luvut on määritetty aritmeettisesti 1 päivänä heinäkuuta 2011 annetussa ETA:n sekakomitean päätöksessä N:o 87/2011 vahvistetuista ilmailun historiallisia päästöjä koskevista luvuista käyttämällä samoja prosenttilukuja, joita käytettiin laskettaessa koko unionia koskevat päästöoikeuksien kokonaismäärä, huutokaupattavien päästöoikeuksien määrä, erityisvarannon päästöoikeuksien määrä ja maksuttomien päästöoikeuksien määrä.
            
         
               (4)
            
            
               Kyseisen mukautuksen mukaan ETA:n sekakomitea päättää koko ETA:ta koskevista päästöoikeuksien kokonaismäärästä, huutokaupattavien päästöoikeuksien määrästä, erityisvarannon päästöoikeuksien määrästä ja maksuttomien päästöoikeuksien määrästä lisäämällä EFTA-maiden sisäisiä ja välisiä lentoja sekä EFTA-maiden ja kolmansien maiden välisiä lentoja koskevat asianomaiset luvut komission päätöksen 2011/389/EU 1–4 artiklassa vahvistettuihin koko unionia koskeviin vastaaviin lukuihin,
            
         ON PÄÄTTÄNYT SEURAAVAA:
   1 artikla
   Lisätään sopimuksen liitteessä XX olevan 21 apb kohdan (komission päätös 2011/149/EU) jälkeen kohta seuraavasti:
   
               ”21 apc.
            
            
               
                  32011 D 0389: Komission päätös 2011/389/EU, annettu 30 päivänä kesäkuuta 2011, päästöoikeuksien kaupan järjestelmän toteuttamisesta yhteisössä annetun direktiivin 2003/87/EY 3 e artiklan 3 kohdan a–d alakohdassa tarkoitetusta koko unionia koskevasta päästöoikeuksien kokonaismäärästä (EUVL L 173, 1.7.2011, s. 13).
               Tätä sopimusta sovellettaessa päätöksen säännöksiä koskevat seuraavat mukautukset:
               
                           a)
                        
                        
                           Lisätään 1 artiklan 1 kohtaan kohdat seuraavasti:
                           ”Direktiivin 2003/87/EY 3 c artiklan 1 kohdassa tarkoitettu EFTA-maiden sisäisiä ja välisiä lentoja sekä EFTA-maiden ja kolmansien maiden välisiä lentoja koskeva päästöoikeuksien kokonaismäärä 1 päivän tammikuuta 2012 ja 31 päivän joulukuuta 2012 väliselle kaudelle on 1 885 617.
                           Direktiivin 2003/87/EY 3 c artiklan 1 kohdassa tarkoitettu koko ETA:ta koskeva päästöoikeuksien kokonaismäärä 1 päivän tammikuuta 2012 ja 31 päivän joulukuuta 2012 väliselle kaudelle on 214 777 670.”
                        
                     
                           b)
                        
                        
                           Lisätään 1 artiklan 2 kohtaan kohdat seuraavasti:
                           ”Direktiivin 2003/87/EY 3 c artiklan 2 kohdassa tarkoitettu EFTA-maiden sisäisiä ja välisiä lentoja sekä EFTA-maiden ja kolmansien maiden välisiä lentoja koskeva päästöoikeuksien kokonaismäärä kullekin vuodelle 1 päivästä tammikuuta 2013 alkaen on 1 846 738.
                           Direktiivin 2003/87/EY 3 c artiklan 2 kohdassa tarkoitettu koko ETA:ta koskeva päästöoikeuksien kokonaismäärä kullekin vuodelle 1 päivästä tammikuuta 2013 alkaen on 210 349 264.”
                        
                     
                           c)
                        
                        
                           Lisätään 2 artiklan 1 kohtaan kohdat seuraavasti:
                           ”Direktiivin 2003/87/EY 3 d artiklan 1 kohdassa tarkoitettu EFTA-maiden sisäisiä ja välisiä lentoja sekä EFTA-maiden ja kolmansien maiden välisiä lentoja koskeva päästöoikeuksien kokonaismäärä 1 päivän tammikuuta 2012 ja 31 päivän joulukuuta 2012 väliselle kaudelle on 282 843.
                           Direktiivin 2003/87/EY 3 d artiklan 1 kohdassa tarkoitettu koko ETA:ta koskeva päästöoikeuksien kokonaismäärä 1 päivän tammikuuta 2012 ja 31 päivän joulukuuta 2012 väliselle kaudelle on 32 216 651.”
                        
                     
                           d)
                        
                        
                           Lisätään 2 artiklan 2 kohtaan kohdat seuraavasti:
                           ”Direktiivin 2003/87/EY 3 d artiklan 2 kohdassa tarkoitettu EFTA-maiden sisäisiä ja välisiä lentoja sekä EFTA-maiden ja kolmansien maiden välisiä lentoja koskeva päästöoikeuksien kokonaismäärä kullekin vuodelle 1 päivästä tammikuuta 2013 alkaen on 277 011.
                           Direktiivin 2003/87/EY 3 d artiklan 2 kohdassa tarkoitettu koko ETA:ta koskeva päästöoikeuksien kokonaismäärä kullekin vuodelle 1 päivästä tammikuuta 2013 alkaen on 31 552 390”.
                        
                     
                           e)
                        
                        
                           Lisätään 3 artiklaan kohdat seuraavasti:
                           ”Direktiivin 2003/87/EY 3 f artiklan 1 kohdassa tarkoitettu EFTA-maiden sisäisiä ja välisiä lentoja sekä EFTA-maiden ja kolmansien maiden välisiä lentoja koskeva erityisvarannon päästöoikeuksien kokonaismäärä on 443 216.
                           Direktiivin 2003/87/EY 3 f artiklan 1 kohdassa tarkoitettu koko ETA:ta koskeva erityisvarannon päästöoikeuksien kokonaismäärä on 50 483 824”.
                        
                     
                           f)
                        
                        
                           Lisätään 4 artiklan 1 kohtaan kohdat seuraavasti:
                           ”Direktiivin 2003/87/EY 3 e artiklan 3 kohdan d alakohdassa tarkoitettu EFTA-maiden sisäisiä ja välisiä lentoja sekä EFTA-maiden ja kolmansien maiden välisiä lentoja koskeva päästöoikeuksien kokonaismäärä 1 päivän tammikuuta 2012 ja 31 päivän joulukuuta 2012 väliselle kaudelle on 1 602 774.
                           Direktiivin 2003/87/EY 3 e artiklan 3 kohdan d alakohdassa tarkoitettu koko ETA:ta koskeva päästöoikeuksien kokonaismäärä 1 päivän tammikuuta 2012 ja 31 päivän joulukuuta 2012 väliselle kaudelle on 182 561 019”.
                        
                     
                           g)
                        
                        
                           Lisätään 4 artiklan 2 kohtaan kohdat seuraavasti:
                           ”Direktiivin 2003/87/EY 3 e artiklan 3 kohdan d alakohdassa tarkoitettu EFTA-maiden sisäisiä ja välisiä lentoja sekä EFTA-maiden ja kolmansien maiden välisiä lentoja koskeva päästöoikeuksien kokonaismäärä kullekin vuodelle 1 päivästä tammikuuta 2013 alkaen on 1 514 325.
                           Direktiivin 2003/87/EY 3 e artiklan 3 kohdan d alakohdassa tarkoitettu koko ETA:ta koskeva päästöoikeuksien kokonaismäärä kullekin vuodelle 1 päivästä tammikuuta 2013 alkaen on 172 486 396.” ”.
                        
                     
         2 artikla
   Päätöksen 2011/389/EU islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 21 päivänä heinäkuuta 2011, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (3).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 20 päivänä heinäkuuta 2011.
      
         
            ETA:n sekakomitean puolesta
         
         
            Puheenjohtaja
         
         Kurt JÄGER
      
   
   
      (1)  Ks. tämän virallisen lehden s. 59.
   
      (2)  EUVL L 173, 1.7.2011, s. 13.
   
      (3)  Valtiosäännön asettamista vaatimuksista ei ole ilmoitettu.